احمد خشبه باشا (1886 – 1954) كان وزير ل19 مره استقال لما رفض قبول الإنذار البريطاني بعد ما اتقتل السردار. أحمد محمد خشبة من عيلة عريقة في أسيوط وهي "عائلة خشبة" الشهيرة". تفريعات آل خشبة كتيرة بالمحافظات اللى منتشرين فيها، فتلاقيهم فى الدقهلية، والغربية، والشرقية، والقاهرة، والمنيا، وأسيوط، وفى «كوم حمادة» بالبحيرة، و معظمهم فى أسيوط المدينة، وبيتواصل الفرع الاكبر فى أسيوط، و مفيش تواصل فى المحافظات التانية إلا بنسبة قليلة. نسبة التعليم العالى بين أبناء عائلة خشبة اكتر من الـ95 % وفيها جميع الوظايف والتخصصات، وفيهم محاسبين، وأساتذة جامعة، ومهندسين وضباط فى الجيش والشرطة. «الخشباوية» مرتبطين - نسب ومصاهرة - بعائلات عريقة ليها تاريخها وتقلها السياسى والاقتصادى فى مصر. اتولد في أسيوط سنة 1886م، درس القانون واشتغل بالمحاماة وكان عضو بارز في حزب الأحرار الدستوريين . كان خشبة باشا سياسي بارع، و واحد من وزرا مصر البارزين إيام العهد الملكي بمصر؛ بدأ حياته السياسية مع حزب الوفد و بعد كده انضم إلي حزب الأحرار الدستوريين سنة 1929م. مسك أحمد محمد خشبة باشا وزارات كتيرة منها الخارجية والمعارف والحربية والبحرية والمواصلات و(الحقانية) العدل والداخليه …، و ده في الفترة من 24 نوفمبر 1924 إلي 16 أغسطس 1949م.